Koi wajah hai ke hum milay hain.
Humaaray darmiyaan kuch hai. Main yeh dekh sakta hoon.
Tum sirf woh dekh rahay ho jo tumhaaray saamnay hai.
Tum woh nahin dekh rahay jo tumhaaray oopar hai.
Yeh humaari maeeshat par
ghair maamooli asraat chhoray ga.
FBI ne aaj ailaan kiya hai ke Tyrell Wellick
aur F Society iss hamlay mein shaamil hain.
Nashriyaat ki bandish. Kyun?
Taakay woh tum se tumhaari taaqat le sakein
Awaam paison ka zakheera kar rahi hai.
Real estate pis gayi hai.
Dark Army. Unkay koi usool nahin hain. Woh kisi kay liye bhi hack kartay hain.
- Apnay baap kay baaray mein bataao. - Humaara taaluq buhat acha tha.
Unhon ne apni poori zindagi Evil Corp pe kaam kiya.
Unkay behtareen computer engineers mein se aik thay.
Aik din unhon ne mujhay bataaya ke unhein leukemia hai.
Woh phir se mujh se jaan chhurraane ki koshish karein gay
aur main chaahta hoon ke tum aisa na honay do.
Woh tumhaara woh hissa hain jiski wajah se tum, tum ho.
Tum kis se baatein kar rahi ho?
26 mulaazmeen mar chukay hain
mashhoor Washington Township toxic waste scandal mein.
Agar main tum se kahoon ke tumhaari maa
aur Elliot ka baap kisi maqsad kay liye maray hain,
kya uss se koi farak parray ga agar unki qurbaani bhalaayi kay liye thi?
Ke unhon ne apni jaanein insaaniyat kay irtiqaa kay liye deen?
Tyrell, kya tum yahaan ho? Unhon ne mujh se kaha tha ke tum phone karogay.
Yeh mehfooz jagah hai.
Pakka tumhein mujh se baat nahin karni?
Humein unhein dikhaana hoga ke hum bhi taiz hain.
Tum usay paagal karne ki koshish karo gay?
Mujhay yeh akailay karne do. Main usay jaanti hoon.
Yeh nahin ho sakta.
Agar iss se uskay phone ka mic on ho jaata hai,
tou main uss se Stage Two kay baaray mein poochhoon ga.
- Dark Army ne yeh kiya hai? - Woh humaaray saathi hain.
Yeh Elliot hai, yeh uska mansooba hai.
Stage Two kab hai?
Femtocell, backdoor? Yeh mansooba tumhaara tha?
Hum kuch bhi hack nahin kar rahay.
Iss se building gir jaayegi aur log mar jaayein gay.
Main backdoor khatam kar doon ga.
Humein mil kar khuda banna hai. Aur tum humaara muqaddar tabaah karna chaahtay ho.
Computer se duur hato!
Yeh keyboard chhuaa tou main tumhein goli maar doon ga.
Nahin, tum aisa nahin karo gay.
Tum nahin kar saktay. Woh wujood hee nahin rakhta.
Yeh ikhtiyaar jo tumhein lagta hai tumhaaray paas hai,
yeh tumhaara wehem hai.
Aik mera hee wujood hai.
Ikhtiyaar waapis lene ka waqt aagaya hai.
Asal ikhtiyaar.
"Waqt sada...
Aik sa nahin rehta."
Pata hai jab tum ne mujhay yeh diya tha
tum ne mujh se har uss shakhs ko roknay ka kaha tha jo humaaray raastay mein aaye.
Maaf karna. Main kisi ko iskay raastay mein nahin aanay de sakta tha.
Humein bhi nahin.
Lagta hai tumhein muft ka milkshake milay ga, qismat waalay ho.
Main chocolate loon ga, please.
Oh, maaf karna sir, yeh offer aap ki agli aamad par laagoo hogi.
Main samjha nahin.
Main ne card punch karwa liya hai.
Tum ne abhi nahin kaha ke mujhay aik muft ka milkshake mil sakta hai?
Haan, aur aap iska istemaal apni agli aamad par kar saktay hain.
Farak kya hai? Main abhi yahaan hoon.
Maaf kijiyega, sir, aisay nahin hota...
Acha. Tou main line se nikal kar waapis lag jaaoon?
Nahin, sir, aap ko iska istemaal apni agli aamad par karna hoga.
Acha. Aamad kis ko kahein gay?
Kya mujhay yahan se baahir jaa kar waapis aana hoga?
Kya mujhay ghar jaana parray ga? kya waqt ki koi qaid hai?
Tumhein ulti mantaq nazar aarahi hai na?
Sir, yehi qawaaed hain.
Aap manager se baat kar saktay hain,
ya main khushi khushi aik milkshake aap kay order mein shaamil kar sakti hoon,
$12.95 kay liye.
Paison ki baat nahin hai, usoolon ki baat hai.
Sir, main kuch nahin kar sakti.
Pursukoon hojaao.
Cheekhnay se masla hal tou nahin hoga na?
Haan main maanta hoon yeh acha nahin hai.
Kya woh mar gaya hai?
Theek hai.
Main 15 minute mein puhanchta hoon.
Jab hum apnay usoolon ko kho baithtay hain
tou hum tabaahi -o-barbaadi ko daawat dete hain.
Shukkar khuda ka tum aagaye!
Mujhay pata nahin yeh kaisay ho gaya.
Please, kaho ke tum isay bacha saktay ho. Yeh nahin mar sakta. Yeh nahin mar sakta!
Yeh zinda tou hai.
Sambhaal kay rakhne se mera yeh matlab nahin tha.
Please, mujhay bas itna bataao. Kya yeh bach paayega?
Doctors rastay mein hain.
Aur woh dou minute kay faaslay par hain.
Camera.
Pata hai, iskay pait ko aisay dabaana...
Iss...iss se kuch behtar nahin ho raha. Tumhein yeh nahin karna chaahiye.
Abhi hee humaaray log uss par kaam kar rahay hain.
Seedha surgery kay liye gaya hai.
Tum kya chaahtay ho main Swede ka kya karoon?
Aur bachchay ka kya?
Jab tayyaar ho tou bataana.
Sahih.
Mujhay aik acha muamma buhat pasand hai.
Aur main buhat hairat zadah hoon iss ghair hal shuda muammay pe.
Kya hum haqqeqat ko waisayi dekhte hain jaisi woh hai?
Agar main apni aankhein band karoon aur tasawwur karoon...
Iss hee liye, khawaateen-o-hazraat,
backup generators rakhna aqalmandi hoti hai nuclear power plant mein!
Aur, jaisa ke main keh raha tha,
agar main aankhein band karoon,
main tasawwur kar sakta hoon ke hum jo kuch mehsoos kartay hain,
jo kuch dekhte hain, jo sochtay hain aur kartay hain...
...woh saath saath aik mutawaazi kaaenaat mein khul raha hai.
Hum jaisay aur kitnay hain?
Aur agar humaari dimaaghi kaifiyaat mil jaayein?
Achay kay liye ho ya buray kay liye.
Yeh waaqayi buhat paagal hai.
- Sir, mujhay lagta hai yeh dono... - Nahin, nahin, nahin.
Yaad karo hum ne kya kaha tha.
Kaam ko kaam sikhaata hai.
Sir, mujhay lagta hai yeh donon beinteha naaqaabil-e-bharosa log hain.
Main tumhein Stage Two chala doon.
Main khud bhi yeh karne kay qaabil hoon.
Kya main ne aap ko bataya ke Mr Alderson kay abbu
humaaray saath iss project par kaam kartay thay?
Uski laailmi mein lekin.
Balkay, yeh uss hee ka behtareen taameeraati kaam tha
jiski wajah se humein shuru mein kaafi kaamyaabi hui thi.
Kaisa ajeeb ittefaaq hai
ke ab itnay saalon baad uska beta humaaray liye kaam kar raha hai.
Lekin tum ittefaaq mein yaqeen nahin rakhtay.
Haan, main nahin karta.
Yehi wajah hai ke tum Mr Alderson ki ehmiyat nahin samajh sakay.
Yeh uski hee purjosh iltija thi ke E Corp ko tabah kar diya jaaye
jiski wajah se humein humaaray mansoobay ko amli jaama pehnaanay ka mauqa mila.
Aur tab se uski anthak mehnat ki wajah se yeh ab tak chal raha hai.
Humaaray paas woh ehem aalaat zaroor hongay,
lekin humaaray paas uska khaalis,
junooni ghussa nahin hai.
Qismat ne humein Mr Alderson se tab milaaya jab humein unki zaroorat thi.
Isliye, unki chaahat humaari rehnumaayi karegi.
Aur Mr Alderson jab woh kaam khatam karlein gay jo humein unn se chaahiye
phir woh mar saktay hain.
Bilkul apnay baap ki tarah.
Tum yaheen ho?
Main hoon?
Humaari ghair mojoodgi mein kya hua?
Kya tum ne kuch dekha?
Main behosh hogaya.
Agar main zinda hoon, tou main zaroor sahih tha.
Yeh sab haqeeqat nahin thi.
Ikhtiyaar mere haath mein hai.
Taaqat mere paas hai.
Lekin aisa mehsoos kyun nahin ho raha?
Tum jaag gaye.
Bijli abhi tak nahin aayi.
Aik hafta se yehi haal hai.
Main yahan kya kar raha hoon?
Woh tumhein kal yahan lekar aaye thay.
Tumhein yaad nahin?
Kya baat kar rahi ho?
Kaun laaya mujhay yahaan?
Jin logon kay saath tum kaam kar rahay ho.
Unhon ne mujhay phone kiya.
Mujh se kaha ke tum zakhmi ho.
Kaun log?
Mujhay nahin pata woh kaun hain.
Main sirf aik ko pehchaan paayi.
Kis ko?
Tyrell Wellick.
Aray. Woh sach tha.
Woh waaqayi hua tha. Woh bandooq...
Aaraam se, tumhein goli lagi hai.
Aur bas iss tarah, meri taaqat bhi chali gayi hai.
Main ne wohi kiya jo unhon ne mujhay karne ko kaha.
Main dari hui thi.
Angela. Tumhein mujhay bataana hoga ke main yahaan kaisay aaya.
Main apnay aap ko FBI kay hawaalay karne jaarahi thi
aur mujhay Dark Army ne rok liya.
Unhon ne aik aadmi ko mere flat pe bheja.
Elliot, tum uth nahin saktay.
Mujhay police ko khabardaar karna hoga.
Tum aisa nahin kar saktay.
Agar tum ne police ko kuch bhi bataaya, tou woh mujhay maar daalein gay.
911 Center pe zaroorat se zyaada phone aarahay hain.
Bijli ki bandish kay mutaaliq jaankaari kay liye 511 milaayein.
Unhon ne yeh buhat saaf saaf bola tha.
911, kya emergency hai aap ki?
Hello?
Phir mujhay wahaan jaana hoga.
- Kahaan jaana hoga? - Mujhay usko dhoondna hoga.
- Kis ko? - Tyrell.
Kya tum paagal hogaye ho? Uss ne tumhein goli maari thi.
Woh log Evil Corp ki recovery facility ko uraanay ki koshish kar rahay hain.
- Ruk jaao. - Mujhay unhein rokna hoga.
Tum itnay daaway kay saath yeh kaisay keh saktay ho ke woh yehi karne waalay hain?
Tum 6 din se behosh thay, shaayad tum ghalat ho.
Agar main ghalat nahin hua tou?
Tumhaaray paas kuch hai jo main pehen sakta hoon?
Unhon ne sab kuch mita diya.
Tyrell kahaan hai?
Aur kuch garbar bhi hai.
Woh rehnay waali maujoodgi jo ke Mr Robot ki thi,
mujhay woh mehsoos nahin ho rahi.
Kya aisa ho sakta hai ke uss goli ne mujhay nahin maara...
aur usko maar diya?
Khawaas aur shaitaan ka aik hee nishaan.
One world government aik dhoka hai.
Daro one world corporation se.
Shaitaan kay roop hazaar hain.
Prince of Darkness, Lord of Lies, Ruler of Hell.
Oh, Elliot, hey.
Apnay mehmaan ko bataao ke humaaray paas buhat se khaali flats hain.
Humein in mein se kuch ko tou kiraaye pe charhaana hoga warna hum tou kaam se gaye.
Tabhi tou main ne saamnay waali jagah ko behtar banaaya hai.
Pehle yeh badnuma laal rangg ka hota tha. Ab yeh chamkeela hai.
Mujhay lagta hai yeh kaafi purkashish hai.
Kaun mehmaan?
Jo bhi tumhaaray flat mein hai,
usko bataana ke hum ne special deal nikaali hai.
Tamaam sahoolaton kay saath.
Tum thay kahaan?
Tumhein yahan nahin hona chaahiye.
Tum aisay kyun chal rahay ho?
Tum iss tarah baghair kuch bataaye ghaayab nahin ho saktay.
Chup hojaao.
Baahir aadmi hain.
Woh sun rahay hongay.
- Tumhein jaana hoga. - Mujhay tum se kuch baat karni hai.
- Tumhaaray liye yahan khatra hai. - Cisco mar chuka hai.
Dark Army ne humein dhoka diya.
Unhon ne usay maar diya aur mujhay lagta hai agli baari meri hai.
Hua kya?
Hum khaana khaa rahay thay aur achaanak se goliyaan chalnay lageen.
Meri zindagi kay aahista tareen 3 second.
Aur FBI ne bhi mujhsay sawaal kiye.
Tou haan, mere liye koi bhi jagah khatray se khaali nahin hai.
Balkay mere liye tou har jagah khatam ho chuki hai.
Tum ne unko kya kaha?
FBI ko?
Ya khuda!
Tum aik ghatiya bhai ho, pata hai?
Main mar sakti thi, Elliot.
Maaf karna.
Yeh sab kis baaray mein hai?
Stage Two?
Tumhaaray ghaayab honay se pehle hum ne jo phone hack kiya tha.
Uss hot mic ne sab kuch pata laga liya.
Stage Two tumhaara plan haina?
Elliot, Stage Two kya hai?
Jo femtocell tum ne Angela se lagwaaya tha.
Haan, tou? Woh FBI ko hack karne kay liye tha.
Aik yehi wajah nahin thi.
Iss se Evil Corp kay andar aik backdoor ban gaya.
Yeh isliye tha taakay unki kisi aik building
kay UPS tak puhanchnay ka rasta mil jaaye.
Kaisi building?
Aik building jis mein unka recovery program hai.
Unka saara backup paper record, surkhiyaan, qarz ki dastaaweez...
Ya khuda!
Tum... tum bas usko ura dene waalay thay?
Evil Corp ko khatam karne se yeh matlab tha tumhaara.
Woh apna database dobaara bana hee nahin sakein gay.
Tum meri peeth kay peechhay unkay saath yeh mansooba bana rahay thay.
Nahin, nahin. Aisa nahin tha.
Kyunke tumhein nahin laga tha ke main yeh karne par raazi hongi.
- Itnay saaray logon ki jaan lena! - Woh main nahin tha!
Woh main nahin tha.
Main yeh rok sakta hoon.
Yahaan se tum online nahin ho saktay. Internet kayi dinon se nahin chal raha.
Agar main backdoor band kar doon, tou main yeh rok sakta hoon.
Darlene?
Please meri madad karo.
Mujhay aik jagah ka pata hai jahan internet hai.
Lekin iss qameez mein tou tum wahaan nahin jaa saktay.
Yeh kya bakwaas hai!
Rush lag raha hai.
Aik yehi hack karne ki jagah hai jahan internet chal raha hai.
Yaheen ruko. Main tareeka dhoondti hoon andar jaanay ka.
Aik CTF tournament, capture the flag.
Hack karne waalon ka Olympics ho jaisay.
Duniya bhar se teams mukhtalif imtehaanon ka saamna karti hain.
Reverse engineering, protocol exploitation, forensics.
Pooray sheher mein bijli ka bohraan hai
jabkay yeh log apnay intishaar ki warzish kar rahay hain.
Aisi hee soorat-e-haal kay liye main aik zindagi ka mute button chaahta hoon.
Yeh zyaada behtar nahin hai?
Hum tou kaam se gaye. Saari machines par koi na koi hai.
Inka final round chal raha hai phir pata chalega ke CTF mein kaun jaayega.
Inka muqaabla 9 alag mumaalik se hai
aur scoreboard se, Koreans "Karo ya maro" lag rahay hain.
Isko khatam honay mein tou buhat waqt lag jaayega.
Ya main unko jita deta hoon.
Woh tumhein tumhaara game save aur load karne dete hain,
saari kaanon ko bahaal karna jo tum ne dhoondi theen aur jo cells saaf kiye thay.
Yeh unki kamzori hai.
Iss game ko tum jo bhi data dogay
woh board ko dobaara banaanay kay liye uss par bharosa karlega.
Data ko kharaab kardo aur phir tum jo code chaaho chala saktay ho.
Haan, hum yeh soch chukay hain. Yeh kaam nahin karega lekin.
Aik server-side key istemaal hui hai game saves ki tasdeeq karne kay liye.
Aur uskay baghair, bas aik checksum error aayega.
Isliye aapko pehle game khelna parega jab tak aapko saari kaanein nahin mil jaateen.
Jab tumhein poora board samajh aajayega, tab tum key haasil karlo gay.
Aur tum ne code injection "vuln" dhoond liya hai,
save handler function se, haina?
- Aray, yeh tou main ne socha hee nahin. - Bhai isko karne dou yeh.
Jee nahin!
Main yeh yaad dilaa doon ke main Cyberpatriot finalist tha.
Haan. Middle school mein.
Agar hum top three mein nahin aaye, tou hum Vegas nahin jaayein gay.
Aur isko yeh sab tum se behtar aata hai.
Dafa karo, main iss par chaar ghanton se laga hua hoon.
Mujhay waisay hee bathroom jaana hai.
Yeh Soylent kamzor dil waalon kay liye nahin hai.
Main ne unhein dekh liya hai. Pursukoon raho.
Agar yeh Dark Army hai, tou unko main chaahiye hoon, tum nahin.
- Kya tumhein dora par raha hai? - Nahin theek hai.
Rukna nahin. Main theek hoon.
Laanat!
Tumhein meri madad karni hogi.
Yahaan Dark Army har jagah hai.
Main ne unhein dekha. Unkay paas bandooqein hain.
Please.
Yaar! Yaar.
Mujhay yaqeen nahin aaraha
ke tumhein dou minute lagay final round jeetnay kay liye!
Please tum mujh par se apna haath hataao aur mera peechha chhor do.
- Haan, yaar, main bas... - Shukriya.
Backdoor kay andar aik hard-coded C2 domain tha
jo Tyrell ki machine ko sunnay waalay ki taraf ishaara kar raha tha.
Ab mujhay sirf registrar ko hack karna hai aur name server configs badalnay hain.
Aik dafa main domain par qabza karloon,
tou main Dark Army kay uss par dehaan jaanay se pehle
unka rasta band kar sakta hoon
- Elliot. - Bas hogaya.
Main ne backdoor band kar diya. Ab mujhay bas uninstall karna hai...
Kharay hojaao, aur humaaray saath chalo.
Chalo.
Cortlandt Alley chalay jaao.
Tum kya kar rahay ho? Yeh wohi hain.
Mujhay in hee se milna hai.
- Baith jaao. - Nahin, hum theek hain.
Nahin, tum theek nahin ho.
Jin gaariyon ko yeh dekh rahi thi woh FBI ki hain.
Woh tumhaara peechha kar rahay hain.
Jab se tum flat se nikle ho yeh tumhaara peechha kar rahay hain.
Tumhein andar baith jaana chaahiye.
Hey, miss, mera laptop uthaa dena.
Tumhaaray neechay zameen par hoga.
Motor vehicle lookup tool kholna zara.
Gandagi kay liye maafi chaahta hoon.
Kaafi waqt se safaayi ka mauqa nahin mila.
Lekin aaj kal petrol ki jo qeemat hai uss mein taxi tou aik ayyaashi hai.
Tou muft ki cab ride dene par aapka shukriya qubool kiya.
Ab, Elliot, aik kaam karo mera.
Aur uss gaari ki license plate parho jo humaara peechha kar rahi hai.
UVM7482.
Theek. Behtareen.
Acha. Ab miss, yeh plate number wahaan daaliye.
VIN number sticky note pe likh do.
Darwaazay ki side mein paray hain woh, pen kay saath.
Onstar Center. Main Debbie. Main aapki kya madad kar sakti hoon?
Mujhay aik emergency ki ittela deni hai.
Main hoon Detective Robert Abernathy,
badge number 8301, 19 precinct se.
Number likh liya?
Aik churaayi hui gaari jo buhat buri tarah chaalaayi jaa rahi hai
aur yahaan iss andhairay mein raahgeeron ko takreeban maar rahi hai.
Haan. Main 10 minute se peechha kar raha hoon.
Haan. Main gaari ko dekh sakta hoon. Gaari ki raftaar kam kar do.
Acha. Yeh lo...
1-H-G-C-M
8-2-6-3-3
A-0-0-4-3-F, F se "Franklin", 2.
Haan. Theek hai. Lights chamakti hui nazar aarahi hain mujhay.
Shukriya, dosto.
Sahih.
Barbecue kis ko khaana hai?
"Red Wheelbarrow."
Kya yeh mujh se liya hai inhon ne?
Ya main ne in se?
Jaisay bhi yeh hua hai, yeh sab zaroor Dark Army ki tehreek hai.
Yeh zaroor wohi aadmi hai jis ne mujhay woh menu bheja tha.
Mera aik kaam karo, miss.
Humaaray liye thoray Number Four le aao.
Aur dekhna ke woh mera card zaroor punch karein.
Main kahin nahin jaa rahi.
Mujhay tumhaaray bhai se kuch zaroori baatein karni hain.
Ab jitna jaldi woh ho jaayega utna jaldi tum dono yahan se jaa sako gay.
Theek hai.
Main jaa kar wahaan khari ho jaaoon gi,
lekin main tumhaaray liye Number Four nahin laa rahi.
Mere punch card ka kya?
Aur mujhay miss mat bulaao.
Yeh kitni taiz haina?
Patay ki baat par aatay hain.
Tou...
hum ne suna hai ke tum sheher bhar mein bhaagtay phir rahay ho.
Doctor ne kaha hai ke tumhein aaraam karna chaahiye.
Kuch kaam thay.
Tum mujhay bataana chaahogay ke hum kahaan tak puhanchay hain?
Main ne backdoor band kar diya.
Ab yeh kyun kiya tum ne?
Main iss operation ko mansookh kar raha hoon.
Pakka tum yeh karna chaahtay ho?
- Hum ne iskay liye buhat mehnat ki hai. - Iss par behes nahin ho sakti.
Aur agar meri iss darkhuaast se tumhein koi masla hai,
tou tum mujh se nimat saktay ho.
Aur sirf mujh se.
Humaara maalik buhat maayoos hoga.
Mera koi maalik nahin hai.
Acha...
Uska maanna hai ke aik mansooba apnay banaanay waalay ki hee badolat
zinda reh sakta hai ya mar sakta hai.
Tou,
agar tum usay maarna chaahtay ho, tou yehi hoga.
Tum kahaan jaa rahay ho?
Ghar.
Unhon ne Mets game mansookh kar diya,
tou ab main apni kitaab par hee kaam karoon ga.
- Tou bas? - Haan bas.
Main tasdeeq chaahta hoon.
Uss se.
Pata hai woh goli jo hum ne tumhaaray andar se nikaali thi,
hum usay aasaani se waapis daal saktay hain.
Tum jeet gaye. Ghar jaao.
Iss se pehle ke tum phir se haar jaao.
Kya hua?
Hogaya khatam.
Stage Two ko mansookh kar rahay hain.
Itni aasaani se?
Itni aasaani se.
Mujhay yaqeen nahin aaraha.
Agar woh humein rokna chaahtay tou hum mar chukay hotay.
Aam tor par unka yehi jawaab hota hai jab woh aap kay khilaaf hon.
Aur "woh" kaun hain?
Yeh sirf Dark Army hai...
ya Tyrell Wellick bhi iss sab mein shaamil hai?
Main tumhaari soch se zyaada cheezein jaanti hoon, Elliot.
Sawaal ka jawaab dou.
Kya Tyrell Wellick bhi shaamil hai?
Kya woh shuru se iss sab ka hissa tha?
Nahin.
Dekho, agar woh jhoot bhi bol rahay thay
tou main ne unka aakhri darwaaza band kar diya hai.
Tum agar haqeeqat se munh morna chaahtay ho tou tumhaari marzi hai.
Lekin main apni aakhein khuli rakhoon gi.
Abhi sirf yeh baat ehmiyat rakhti hai ke hum bach gaye.
Hum zinda nikal aaye, jo ke abhi aik buhat bari baat hai.
Humein nahin pata ke Trenton aur Mobley kahaan hain,
lekin woh zaroor mar chukay hongay
aur hum jaantay hain ke Cisco kay saath kya hua.
Dafa hojaao.
Darlene theek keh rahi hai.
Main unn par barosa nahin kar sakta.
Yeh buhat aasaan tha.
Lekin kam az kam main ne unhein rok diya.
Abhi kay liye.
Main iss khayaal kay saath ghar jaa sakta hoon.
Lekin kya woh mere baaray mein theek thi?
Kya main waaqayi haqeeqat se munh mor raha hoon?
Kya mere inquilab se humaaray dimaagh aazaad honay kay bajaaye qaid hogaye hain?
Evil Corp kay data ko encrypt karne se humein taaqatwar banna chaahiye tha.
Lekin woh tou humein kamzor kar gaya.
Humein mazeed ghulaami ki taraf dhakail gaya.
5/9 ne uss chhupi hui taaqat ka khaatma nahin kiya.
Balkay uss ne usay aisa bana diya ke uss ne hum par hee hamla kar diya.
Aur, aik botnet ki tarah, woh dar jo main ne paida kiya tha
woh har jagah phail raha hai.
Yeh humein nigal kar hazam kar gaya,
aur ab hum uskay andar phans gaye hain
aur uskay humein baahir nikaalnay ka intezaar kar rahay hain.
Aur jab tak hum andar hain woh humaaray saath apni manmaani kar rahay hain.
Unhon ne humaari laraayi ka tamaasha bana diya hai.
Humaari ranjish par ticket laga di.
Humaaray inquilab mein bhi ishtihaar lagaa liye.
Unhon ne humaaray dimaagh mein ghus kar sachhaayi chori karli
haqeeqat badal kar, phir uski qeemat barhaa di.
Woh yehi kartay hain. Unko iss mein mahaarat haasil hai.
Yeh unki sab se zabardast chaal hai.
Hum aap tak haqeeqat puhanchaanay ki koshish kar rahay hain.
Woh hum se yeh chheennay ki koshish kar rahay hain.
Aur ab woh aglay marhalay ki taraf barh rahay hain.
Haan, agla marhala. Pata hai agla marhala kya hai?
Apnay iss masnooyi haqeeqat kay dehshatnaak tamaashay mein dhaalna.
Kyun? Taakay woh tum se tumhaari taaqat chheen sakein.
Aur main tumhaari bijli ki baat nahin kar raha.
Yeh sab iss liye shuru hua kyunke main ne muaashray se chhupnay ki koshish ki.
Yaad hai? Bhaar mein jaaye muaashra.
Haan, main ne muaashray ko sahih mein bhaar mein daal diya.
Main ne usay shuru se shuru kar diya.
Agar main ne iskay baaray mein kuch nahin kiya
tou yeh iss hee mohlik tareeqay se barhti rahegi.
Aur mujhay sab se zyaada iss hee ka dar hai.
Yeh taareek mustaqbil jisay main harkat mein laaya.
Kya pata iska kya nateeja nikal aaye?
Shukriya. Buhat buhat shukriya.
Agar larrnay ki bajaaye hum isko tasleem karlein tou?
Apnay tahaffuz kay liye apni niji maaloomaat ki qurbaani de dein.
Izzat kay badlay tahaffuz.
Inquilab ka sauda zulmat kay saath.
Taaqat kay bajaaye hum kamzori ka intekhaab karein tou?
Yeh woh log nahin hain jo humaaray mulk ko behtar bana rahay hain.
Yeh woh log hain jo humaaray mulk ko tabah kar rahay hain.
Yeh hum se hee humaara qaid khaana banwaayein gay.
Woh hamesha se yehi chaahtay thay.
Ke hum apni badtareen shaklein unn se khareed lein.
Aur main ne yeh unkay liye aasaan kar diya.
Main inquilab nahin laaya.
Main ne unhein itna kamzor kar diya ke woh zibaah ho sakein.
Aur main yahaan khara ho kar Evil Corp ko ilzaam de sakta hoon
aur har uss group ko, humaara faida uthaanay kay liye.
FBI, NSA, CIA ko de sakta hoon unko yeh sab karne dene kay liye.
Duniya kay tamaam rehnumaaon ko, unko uksaanay aur unki madad karne kay liye.
Aur Adam Smith ko, jis ne jadeed daur kay sarmaayaadaaraana nizaam ko aijaad kiya.
Paisay ko, humein baantnay kay liye.
Aur humein, usko aisa karnay dene kay liye.
Lekin iss mein se kuch bhi sach nahin hai.
Sach yeh hai ke...
...Iss sab ka zimmedaar main hoon.
Jarr main hoon.
Yeh sab meri ghalti hai.
Sab kuch.
Yeh main ne kiya hai.
Bhaar mein gaya main.
Sir, hum dukaan band kar rahay hain.
Mujhay aap ko yahaan se jaanay kay liye kehna hoga.
Mujhay Evil Corp mein naukri chaahiye.
Kya?
Jo main ne kiya hai usko sahih karne ka tareeqa nikaalna hoga mujhay.
Tumhein wahaan meri naukri lagaani hogi.
Mujhay nahin pata ke main yeh kar sakti hoon ya nahin.
Abhi jo unkay saath hua hai,
unko logon ki zaroorat hogi recovery program pe kaam karne kay liye.
Tumhein koshish karni hogi. Yeh zaroori hai.
Acha. Main koshish karoon gi.
Aik aur baat.
Main chaahta hoon ke tum mujh par nazar rakho.
Main chaahta hoon ke tum mujhay bataao...
...agar main kabhi woh ban jaaoon.
Agar koi yeh bata sakta hai,
tou woh tum ho.
Tumhein kyun lagta hai ke main bata sakti hoon?
Tum mujhay sab se behtar jaanti ho.
Aur abhi,
sirf tum hee ho jis par main bharosa kar sakta hoon.
Nahin.
Maaf karna.
Jo pehle hua tha...
jab hum qareeb aaye thay, woh aik ghalti thi.
Agar aap soch rahay hain ke kya iss se takleef hoti hai...
Haan.
tou buhat hoti hai.
Lekin main samajh sakta hoon.
Main 8 saal ki umar se Angela ko jaanta hoon.
Woh yehi karti hai.
Woh unn logon se muhabbat nahin karti jo uss se muhabbat kartay hain.
Unn se karti hai jo uss se nahin kartay.
Yeh uska tawaanaayi bachaanay ka tareeqa hai.
Kya hua?
Mujhay tumhein kuch bataana hai.
Kya?
Agar main tum se yeh kahoon ke hum sab kuch pehle jaisa kar saktay hain tou?
Tumhaara matlab hai 5/9?
Nahin, sirf woh nahin.
Mera matlab hai sab kuch.
Woh bhi jo humaaray maa baap kay saath hua.
Agar hum usay waapis badal dein. Shuru se.
Tum uskay liye kya qurbaan karne kay liye tayyaar hogay?
Angela tum kya keh rahi ho?
Aisa nahin ho sakta.
Agar main kahoon ke ho sakta hai tou?
Kaisay?
Chhoro.
Main buhat thaki hui hoon. Mujhay sojaana chaahiye.
Kya tum aaj yahaan ruk saktay ho?
Yeh guzishta maheenay kaafi dushwaar rahay hain.
Main mehfooz mehsoos karoon gi.
Haan.
Elliot?
Main hoon.
Qareeb aao.
Mujhay kapray pehennay hain.
Aur phir hum jaayein gay.
Kya tum ne usay mana liye ke Stage Two mansookh hogaya hai?
Woh sab main ne kar liya hai.
Humein Darlene ko uthaana hai. Usko iss sab mein shaamil hona chaahiye.
Nahin.
Balkay tumhein uss se duur rehna chaahiye.
Hum uss par bharosa nahin kar saktay.
Uss ne Elliot ki madad ki thi backdoor band karne mein.
Kya?
Kya kiya tha uss ne?
Backdoor band ho chuka hai?
Haan.
Tum itnay sukoon mein kaisay ho?
Hum dobaara network pe jaanay ka koi rasta nikaal lein gay.
- Acha? - Sab theek hojaayega.
Baat backdoor ki nahin hai. Baat uski hai.
Hum kuch bhi karein, woh humaara kaam kharaab karega.
Jab tak woh zinda hai, woh humein rokay ga.
Tou hum uski tawajjah kisi doosri taraf karne ki koshish karein gay.
Chalo, woh humaara intezaar kar rahay hain.
Yeh kis liye hai?
Yeh Elliot kay waapis aanay ki soorat mein.
Tumhein kaisay pata...
ke yeh main hoon?
Tumhein kaisay pata ke tum abhi uss se baat nahin kar rahi?
Tumhaari aankhein.
Tum nazar churaanay ki koshish nahin kar rahay.
Tum sahih thay.
Aaj raat jab main uss se mila tha, woh bazid tha ke yeh nahin karna hai.
Tum ne uska zehen kaisay badla?
Tumhein yaad haina ke jab uski aankh khuli tou usay goli lagi hui thi.
Abhi tak uskay hawaas bahaal ho rahay hain. Lekin ab woh theek hai.
Acha, haan.
Kuch garbar hai.
Jab hum baat kar rahay thay,
tou woh mujhay aisay dekh raha tha jaisay mujhay jaanta hee nahin ho.
Tum mujhay yahaan usay sambhaalnay kay liye laaye thay
aur main ne wohi kiya hai.
Ab aur kuch maainay nahin rakhta, haina?
Shukriya uskay paas jaanay se pehle mujhay yahaan laanay kay liye.
Itni jaldi shukriya nahin karo,
hum schedule se peechhay hain
aur hum donon jaantay hain ke woh paabandi kay baaray mein kaisi hai.
Aik aur baat,
Main Evil Corp mein uski naukri lagwaaoon gi.
Behtar hai ke koi jaannay waala humein andar se khabrein de.
Pakki baat hai yeh theek hai?
Haan.
Tumhein samajhna hoga, main samjha ke tum humaara project mansookh kar rahay ho.
Tum humaara poora mission barbaad kar rahay thay jis kay liye hum ne
itni qurbaaniyaan deen aur itni mehnat ki.
Koi baat nahin.
Tum ne wohi kiya jo main ne tum se kaha tha.
Lekin phir bhi, nishaana kuch behtar ho sakta tha.
Har zaroori aazaa ka chookna bari baat hai.
Kaafi buri nishaanay baazi hai.
Kya? Main tangg kar raha hoon tumhein. Bas baat karne ki koshish kar raha hoon.
Chalo bhi.
Humaaray paas kaafi kaam bacha hai karne kay liye.
Hum aik baar DMZ se baahir nikal jaayein,
hum phir se rasta bana lein gay jo humein seedha le jaayega
Evil Corp kay internal network mein.
Mujhay yeh poochhna hoga.
Iss mein tumhaara kya faida hai? Tum yeh kyun kar rahi ho?
Jaisay main ne pehle tum se kaha tha.
Main tum se waisay baat nahin karoongi jaisay main Elliot se karti hoon.
Tum aur main dost nahin hain.
Yehi wajah hai, ke tum uski behtareen dost ho
iss liye main samajhnay ki koshish kar raha hoon
ke tum uskay munh pe kaisay jhoot bol sakti ho.
Main jhoot kaisay bol sakti hoon?
Main tou uski aankhon mein aankhein daal kar dekh rahi hoon.
Yeh bhi acha tareeqa hai iss se bhaagnay ka.
Lekin sachhaayi ka saamna kartay hain.
Tum faida utha rahi ho Elliot ki...
Chalo isay anokhi haalat keh lete hain.
Yeh usi ne shuru kiya tha, haina?
Main bas isay khatam karnay mein uski madad kar rahi hoon.
Main usko barhaawa de rahi hoon.
Yehi kartay ho na tum?
Yeh main karta hoon.
Agar tum chaahti ho ke main karta rahoon jo main karta hoon,
tou humein aik doosray par bharosa karna hoga.
Aur abhi, Angela,
mujhay tum par bharosa nahin hai.
Tou main tum se aik aur martaba poochoon ga.
Tum yeh sab kyun kar rahi ho?
Evil Corp ne meri maa ko maar daala.
Aur main poori zindagi,
main unki maut ka insaaf chaahti thi.
Lekin Evil Corp jaisay naaqaabil-e-girift adaaray ko aap insaaf kay katehray
mein kaisay khara kar saktay hain?
Main sochti thi ke main kabhi nahin jeetoon gi.
Tumhaara yeh ajeeb sa mansooba jaannay kay baawujood bhi.
Main nahin samajhti thi ke yeh ho sakta hai.
Whiterose se milne se pehle tak.
Uss ne meri aankhein kholeen,
ab mujhay nazar aaraha hai ke unhon ne jo nuqsaan kiya hai
uska azaala kiya jaa sakta hai.
Jab hum kaamyaab hongay,
aik nayi duniya paida hogi.
Lagta hai bijli bahaal hogayi.